ที่ มท ๐๘10.7/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มีนาคม ๒๕64

เรื่อง การสำรวจความพึงพอใจของประชาชนต่อการให้บริการตามคู่มือสำหรับประชาชน

เรียน ผู้ว่าราชการจังหวัด ทุกจังหวัด

 ด้วยกรมส่งเสริมการปกครองท้องถิ่น ได้รับแจ้งจากสำนักงาน ก.พ.ร. ว่าได้ส่งเสริมให้หน่วยงาน ภาครัฐดำเนินการตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 โดยให้หน่วยงานภาครัฐ มีการพัฒนาปรับปรุงประสิทธิภาพการให้บริการเพื่อให้เกิดความสะดวกแก่ผู้รับบริการ จึงกำหนดให้มีการสำรวจความพึงพอใจของประชาชนต่อการให้บริการของหน่วยงานภาครัฐตามที่กำหนดไว้ในคู่มือสำหรับประชาชน เพื่อเป็นการรับฟังความคิดเห็นเกี่ยวกับความพึงพอใจในการ รับบริการ รวมถึงความต้องการ ตลอดจนข้อเสนอแนะของประชาชนเกี่ยวกับการปรับปรุงงานบริการภาครัฐ โดยมอบหมายให้สถาบันส่งเสริมกิจการบ้านเมืองที่ดี สำนักงาน ก.พ.ร. ดำเนินการสำรวจความพึงพอใจของประชาชนระหว่างเดือนมีนาคม - เมษายน 2564

 กรมส่งเสริมการปกครองท้องถิ่นพิจารณาแล้ว เพื่อให้การสำรวจความพึงพอใจของประชาชน ต่อการให้บริการตามคู่มือสำหรับประชาชน ได้รับข้อมูลที่เป็นประโยชน์มาใช้ในการพัฒนาปรับปรุงให้บริการประชาชนของภาครัฐ ขอความร่วมมือจังหวัดแจ้งองค์กรปกครองส่วนท้องถิ่น เผยแพร่แบบสำรวจออนไลน์ ผ่านช่องทางต่าง ๆ ของหน่วยงาน อาทิ เว็บไซต์ สื่อสังคมออนไลน์ของหน่วยงาน รวมทั้งปิดประกาศ ณ จุดให้บริการ เป็นต้น รวมทั้งอนุญาตให้เจ้าหน้าที่เข้าไปดำเนินการสำรวจ ณ จุดให้บริการ (กรณีที่มีความจำเป็นต้องสำรวจ ณ จุดบริการ) ทั้งนี้ สามารถสอบถามรายละเอียดการเผยแพร่แบบสำรวจ ได้ที่สำนักงาน ก.พ.ร. หมายเลขโทรศัพท์ 02 840 4700 รายละเอียดปรากฏตาม QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



shorturl.at/xHV78

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐-๒๒๔๑-๙๐๐๐ ต่อ ๒๓2๒ โทรสาร ๐-๒๒๔1-6956

ผู้ประสานงาน นางสาวชนเนษฎ์ แก้วพุฒ มือถือ 09 5669 3645

ร.อสถ. ...................................

ผอ.กพส. ……………….…..........

ผอ.กง.บด. ………………............

หน.กง. ...................................

จนท. .......................................